ΚΑΝΟΝΙΣΜΟΣ (ΕΟΚ) αριθ. 3694/91 ΤΗΣ ΕΠΙΤΡΟΠΗΣ της 17ης Δεκεμβρίου 1991 για την τροποποίηση του κανονισμού (ΕΟΚ) αριθ. 645/89 και για την κατάργηση του κανονισμού (ΕΟΚ) αριθ. 2404/89 για την κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 3537/91 (2), και ιδίως το άρθρο 9,

Εκτιμώντας:

ότι οι κανονισμοί της Επιτροπής (ΕΟΚ) αριθ. 645/89 (3) και (ΕΟΚ) αριθ. 2404/89 (4) καθορίζουν ορισμένα μέτρα για την κατάταξη στη συνδυασμένη ονοματολογία, μεταξύ άλλων, συνδυασμού δύο ενδυμάτων που παρουσιάζονται σε συσκευασία για τη λιανική πώληση-

ότι ο κωδικός ΣΟ 6211 υποδιαιρέθηκε σε κατηγορίες για να περιγραφούν ακριβώς ορισμένα εμπορεύματα που αποτελούν αντικείμενο σημαντικού εμπορίου-

ότι, συνεπώς, επηρεάζονται τα προϊόντα που αναφέρονται από τους προαναφερθέντες κανονισμούς- ότι πρέπει, επομένως, να καταργηθεί το σημείο 2 του παραρτήματος του κανονισμού (ΕΟΚ) αριθ. 645/89 και να διευκρινισθεί η κατάταξη και η περιγραφή των εν λόγω εμπορευμάτων, καθώς και ν' ακυρωθεί ο κανονισμός (ΕΟΚ) αριθ. 2404/89-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα εμπορεύματα που περιγράφονται στη στήλη 1 του πίνακα που αναφέρεται στο παράρτημα πρέπει να καταταγούν στη συνδυασμένη ονοματολογία στους αντίστοιχους κωδικούς ΣΟ οι οποίοι αναγράφονται στη στήλη 2 του εν λόγω πίνακα.

Άρθρο 2

Καταργείται το σημείο 2 του παραρτήματος του κανονισμού (ΕΟΚ) αριθ. 645/89 και ακυρώνεται ο κανονισμός (ΕΟΚ) αριθ. 2404/89.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1991. Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 256 της 7. 9. 1987, σ. 1. (2) ΕΕ αριθ. L 335 της 6. 12. 1991, σ. 9. (3) ΕΕ αριθ. L 71 της 15. 3. 1989, σ. 17. (4) ΕΕ αριθ. L 227 της 31. 7. 1989, σ. 32.

ΠΑΡΑΡΤΗΜΑ

Περιγραφή εμπορευμάτων Κατάταξη Κωδικός ΣΟ Αιτιολογία (1) (2) (3) Πρόκειται για δύο ενδύματα που παρουσιάζονται σε ενιαία συσκευασία για τη λιανική πώληση

α) ένα ελαφρύ, φαρδύ μπλουζόν από ύφασμα (100 % συνθετικές ύλες) φοδραρισμένο στο πάνω μέρος, που αποτελείται από δύο υφάσματα διαφορετικού χρώματος. Έχει γιακά και πλήρες άνοιγμα μπροστά που κλείνει με φερμουάρ. Το άνοιγμα έχει μια προστατευτική πατιλέτα με κουμπιά που κουμπώνουν με πίεση από αριστερά στα δεξιά. Με φαρδιά μακρυά μανίκια τα οποία έχουν ελαστικότητα στα άκρα τους. Έχει επίσης ελαστικότητα στη βάση του ενδύματος. Υπάρχει μια κουκούλα η οποία μπορεί να μπαίνει σε ένα άνοιγμα στο γιακά. Η κουκούλα έχει κορδόνι και το άνοιγμα στο γιακά έχει φερμουάρ. Υπάρχουν δύο εσωτερικές τσέπες με προστατευτικές πατιλέτες στο ύψος της μέσης (βλέπε φωτογραφία 407 Α) (*) 6201 93 00 Οι κατατάξεις καθορίζονται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, από τη σημείωση 13 του τμήματος ΧΙ, από τη σημείωση 8 του κεφαλαίου 62 στην περίπτωση του ενδύματος που καλύπτει το κάτω μέρος του σώματος, καθώς και από τα κείμενα των κωδικών ΣΟ 6201, 6201 93 00, 6204 και 6204 63 19.

Η κατάταξή τους στις αθλητικές φόρμες αποκλείεται, γιατί τα ενδύματα αυτά, λόγω της γενικής τους εμφάνισης και της φύσης του υφάσματός τους (προστασία εναντίον του ανέμου και της βροχής), δεν θεωρούνται ότι προορίζονται να χρησιμοποιηθούν αποκλειστικά ή κυρίως στα πλαίσια μιας αθλητικής δραστηριότητας β) ένα ελαφρύ πανταλόνι (100 % συνθετικές ύνες) κατασκευασμένο από μονόχρωμο ύφασμα, φθάνει από τη μέση μέχρι τους αστραγάλους, το οποίο σφίγγει στη μέση με κορδόνι σύσφιγξης και λάστιχο. Στα άκρα του κάθε σκέλους του παντελονιού υπάρχουν φερμουάρ και λωρίδες τύπου "velcro", οι οποίες χρησιμεύουν ως στοιχεία σύσφιγξης. Το ένδυμα έχει επίσης εσωτερικές τσέπες (βλέπε φωτογραφία 407 Β) (*) 6204 63 19

(*) Οι φωτογραφίες έχουν καθαρά ενδεικτικό χαρακτήρα.